คือว่าเป็นสิวที่หลังและหน้าอกและหัวไหล่เยอะมากครับ อยากทราบว่ามีวิธีรักษาไหมครับ หรือควรพบด้านไหน?
สวัสดีค่ะ สิว เป็นการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์แนะนำการทำความสะอาดผิวหนังด้วยน้ำเปล่าสะอาดหรือน้ำสบู่อ่อนวันละ 2 ครั้งเช้าเย็น และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้ ควรพบแพทย์ผิวหนังเพื่อประเมินความรุนแรงและให้การรักษาที่ถูกต้องหากสิวเป็นบริเวณกว้างหรือเป็นเยอะมากดังที่กล่าวมา